Imtella' Frar 13, 2021 F'San Valentinu ħafna drabi hija l-warda ħamra li tissinifika l-imħabba u li tqanqal emozzjonijiet fil-persuna li tirċeviha, li turiha li hija partikolari u speċjali. F'Pariġi bħal dan iż-żmien jinbiegħu mijiet ta' eluf ta' ward aħmar u mlibbes b'dekorazzjonijiet li jagħmlu l-warda aktar preżentabbli. Iżda diversi attivisti qed jgħidu li l-warda mhix fjur li tiber f'ambjent ta' Pariġi f'dan iż-żmien, allura ma jagħmilx sens li dawn ikunu importati, minħabba li jitkabbru f'partijiet oħra tad-dinja. Hortense Harang, sid ta' ħanut tal-fjuri f'Pariġi qal li l-ward huwa xi ħaġa tal-passat, u li din il-kampanja qed tipprommwovi x-xiri ta' fjuri li jikbru f'Pariġi stess. Fil-fatt, l-attivisti qed iħeġġu lill-maħbubin biex minflok ward aħmar jinxtraw tipi oħra ta' fjuri li jitkabbru lokalment.